# Мокро смучене

- Не засмуквайте с прахосмукачката леснозапалими или взривоопасни течности, напр. бензин, масло, алкохол, разтворители. Не засмуквайте горещи, леснозапалими или експлозивни прахове. Не работете с прахосмукачката в помещения с повишена опасност от експлозии. Праховете, парите или течностите могат да се възпламенят или да експлодират.

- Не се допуска използването на прахосмукачката като водна помпа. Прахосмукачката е предназначена за засмукване на въздушни и водни смеси.

- Не се допуска ползването на прахосмукачката без филтър.

Полуавтоматичното почистване на филтъра не бива да се активира по време на мокро смучене.

## Преди мокро смучене

Отворете затварянията (13) и извадете горната част на прахосмукачката (12).

Изпразнете контейнера (3) и свалете торбата с филтър от флис (20).

Почистете филтъра (38) и го поставете обратно в прахосмукачката.

Уверете се, че поплавъкът (37) е чист. При блокиран поплавък не е възможно автоматично изключване на прахосмукачката при пълен контейнер.

Поставете горната част на прахосмукачката (12) и затворете двете скоби (13), така че да прищракат.

## При и след всяко мокро смучене

Прахосмукачката е оборудвана с поплавък (37). Когато бъде достигната максималната степен на запълване, прахосмукачката се изключва. Изпразнете след това контейнера (3).

Ако от прахосмукачката излиза течност, защото контейнерът не е бил изпразнен навреме, изключете веднага прахосмукачката. Свалете горната част на прахосмукачката (12) и оставете всички части да изсъхнат добре.

След края на работата за избягване на образуване на плесен свалете горната част на прахосмукачката (12) и филтъра (38) и оставете двете да изсъхнат добре.