# Vysávanie namokro

- Vysávačom nevysávajte horľavé alebo výbušné kvapaliny, napríklad benzín, olej, alkohol, rozpúšťadlá. Nevysávajte horúci, horiaci ani výbušný prach. Vysávač nepoužívajte v priestoroch s rizikom výbuchu. Prach, výpary alebo kvapaliny by sa mohli vznietiť alebo explodovať.

- Vysávač sa nesmie používať ako vodné čerpadlo. Vysávač je určený na vysávanie vzduchu a vodnej zmesi.

- Vysávač sa nesmie nikdy používať bez filtra.

Poloautomatické čistenie filtra sa nesmie spúšťať počas vysávania namokro.

## Pred vysávaním namokro

Otvorte uzávery (13) a odoberte hornú časť vysávača (12).

Vyprázdnite nádobu (3) a odstráňte filtračné vrecko z netkanej textílie (20).

Vyčistite filter (38) a znovu ho nasaďte do vysávača.

Skontrolujte, či je plavák (37) čistý. Ak je plavák zablokovaný, automatické vypnutie vysávača po naplnení nádoby nie je možné.

Nasaďte hornú časť vysávača (12) a zatvorte obidva uzávery (13) tak, aby sa počuteľne zaistili.

## V priebehu a po každom vysávaní namokro

Vysávač je vybavený plavákom (37). Keď sa dosiahne maximálna výška hladiny, vysávanie sa zastaví. Vtedy vyprázdnite nádobu (3).

Ak z vysávača uniká kvapalina, pretože nádoba nebola včas vyprázdnená, vysávač ihneď vypnite. Odoberte hornú časť vysávača (12) a nechajte všetky diely dobre vysušiť.

Po skončení práce odoberte hornú časť vysávača (12) a filter (38) a nechajte ich dôkladne vysušiť, aby ste zabránili tvorbe plesní.