# Sausā uzsūkšana

- Pirms uzsākt sauso sūkšanu, pārliecinieties, ka filtrs, tvertne un uzsūkšanas piederums ir sausi. Pie mitrām daļām var pieķerties un piekalst putekļi.

Tiek ieteikts izmantot flīsa filtra maisu (20).

## Putekļu, ko rada darbībā esoši elektroinstrumenti, uzsūkšana (skatīt attēlu J)

- Ja no vakuumsūcēja izplūstošais gaiss tiek izvadīts darba telpā, tajā jānodrošina pietiekošs gaisa apmaiņas līmenis. Ievērojiet attiecīgus nacionālos priekšrakstus.

Vakuumsūcējā ir iebūvēta kontaktligzda elektriskajiem (6) instrumentiem. Šai kontaktligzdai var pieslēgt ārēju elektroinstrumentu. Nepārsniedziet kontaktligzdai pievienojamā elektroinstrumenta maksimālo pieļaujamo jaudu.

Savienojiet elektroinstrumenta nosūkšanas īscauruli un uzsūkšanas šļūteni (23) tieši vai ar uzsūkšanas adapteri (27).

Norāde, izmantojot nosūkšanas adapteri: ja elektroinstrumentu izmantošanas laikā gaisa plūsma uzsūkšanas šļūtenē ir pārāk maza, tad jāatver nosūkšanas adaptera (27) gaisa iesūkšanas lūka (34). Tas ļaus uzlabot vakuumsūcēja un elektroinstrumenta kopējo veiktspēju. Lai to paveiktu, grieziet virs gaisa iesūkšanas lūkas (34) esošo gredzenu, līdz sasniedzat maksimālo atvērumu.

Izmantojot automātiskās ieslēgšanās/izslēgšanās funkciju, jūs varat automātiski ieslēgt un izslēgt vakuumsūcēju kopā ar elektroinstrumentu.

- Lai ieslēgtu automātisko ieslēgšanās/izslēgšanās funkciju, pārvietojiet darba režīmu pārslēdzēju (4) pozīcijā 1+.
- Lai ieslēgtu vakuumsūcēju, ieslēdziet pievienoto elektroinstrumentu. Vakuumsūcējs automātiski sāks darboties.

- Pēc elektroinstrumenta ieslēgšanas pārliecinieties, ka vakuumsūcējs ir sācis darboties.

- Lai izbeigtu uzsūkšanu, izslēdziet elektroinstrumentu. Automātiska ieslēgšanās/izslēgšanās funkcija darbojas vēl dažas sekundes pēc tam, lai iesūktu uzsūkšanas šļūtenē atlikušos putekļus.
- Lai izslēgtu vakuumsūcēju, pārvietojiet darba režīmu pārslēdzēju (4) pozīcijā 0.

## Pusautomātiskā filtra tīrīšana

Filtrs ir jātīra vēlākais, tad, ja uzsūkšanas jauda kļūst nepietiekama.

Filtra tīrīšanas biežums ir atkarīgs no uzsūcamo putekļu daudzuma un tipa. Regulāri pielietojot elektromagnētisko filtra tīrīšanas sistēmu, ilgāk saglabājas augsta putekļu uzsūkšanas jauda.

Ieslēdziet vakuumsūcēju (darba režīmu pārslēdzējs (4) pozīcijā 1).

Lai nodrošinātu optimālus tīrīšanas rezultātus, nosedziet uzgaļa vai uzsūkšanas šļūtenes atvērumu ar plaukstu.

Vismaz 5 reizes pēc kārtas nospiediet pusautomātiskās filtra tīrīšanas taustiņu (11). Filtrs tiek tīrīts ar spēcīgu gaisa plūsmu.