# Vzdrževanje in čiščenje

- Pred izvajanjem vzdrževalnih del, čiščenjem, spreminjanjem nastavitev, menjavo pribora ali shranjevanjem sesalnika izvlecite vtič iz vtičnice. S tem previdnostnim ukrepom boste preprečili nenameren zagon sesalnika.

- Za dobro in varno delo naj bodo sesalnik in prezračevalne reže vedno čisti.

Če morate zamenjati priključni kabel, storite to pri servisu Bosch ali pooblaščenem servisu za električna orodja Bosch, da ne pride do ogrožanja varnosti.

- Pri čiščenju in vzdrževanju sesalnika si nadenite protiprašno masko.

Ohišje sesalnika občasno očistite z vlažno krpo.

- Sesalnika ne čistite s stisnjenim zrakom.. S tem lahko poškodujete filter ali druge komponente.

Najmanj enkrat letno mora proizvajalec ali usposobljena oseba izvesti prašnotehnični pregled (npr. ali je filter poškodovan, ali sesalnik tesni in ali nadzorni sistemi brezhibno delujejo).

##

- Vse dele, ki so morda prišli v stik z zdravju škodljivimi snovmi, obravnavajte kot oporečne.
- Preden sesalnik odstranite z območja z zdravju škodljivimi snovmi, zunanjost sesalnika temeljito posesajte, obrišite ali zatesnite.
- Sesalnik očistite, razstavite ali vzdržujte le, če to lahko storite, ne da bi s tem ogrozili sebe ali druge osebe. Med vzdrževanjem in čiščenjem nosite osebno zaščitno opremo. Dela izvajajte le v dobro prezračevanih prostorih.
- Preden razstavite sesalnik, očistite njegovo zunanjost.
- Vse dele sesalnika, ki jih ni mogoče ustrezno očistiti, zavrzite v neprepustnih vrečkah. Upoštevajte veljavne predpise o odstranjevanju tovrstnih odpadkov.
- Ko končate z vzdrževalnimi deli, očistite tudi območje, na katerem ste jih izvajali.

##

Zbiralnik (3) občasno obrišite z običajnim, neabrazivnim čistilnim sredstvom in dovolite, da se popolnoma posuši.

##

Sesalna moč je odvisna od stanja filtra. Filter (38) zato redno čistite.

Poškodovan filter takoj zamenjajte.

- Sprožite polsamodejno čiščenje filtra in nato izklopite sesalnik.
- Odprite zapirali (13) in odstranite zgornji del sesalnika (12).
- Odprite ročaj (36) držala filtra (35) ➊ in izvlecite držalo filtra (35) ➋.
- Filter (38) odstranite iz držala filtra (35) ➌.
- Filter (38) otresite nad primernim košem za smeti. Pazite, da ne poškodujete lamel filtra.
  Če so lamele filtra zelo umazane, jih očistite z vodo in mehko ščetko. Nato počakajte, da se filter popolnoma posuši.
- Če je filter (38) poškodovan, ga zamenjajte.
- Čist in suh filter (38) vstavite v držalo filtra (35) ➍.
- Držalo filtra (35) vstavite v zgornji del sesalnika ➎ in ročaj (36) držala filtra (35) poklopite tako, da se zaskoči ➏.
- Preverite, ali sta filter (38) in držalo filtra (35) pravilno in trdno vpeta.
- Znova namestite zgornji del sesalnika (12) in zaprite zapirali (13), da se slišno zaskočita.

##

- Izpraznite in očistite zbiralnik (3). Za preprečevanje nastanka plesni poskrbite, da bosta filter (38) in notranji predel sesalnika suha.
- Gibko sesalno cev (23) s kolenasto šobo (28) napeljite po zgornjem delu sesalnika v držali (7).
- Namestite pribor za sesanje v za to predvidena držala: adapter za odsesavanje (27) in sesalni sevi (29) v držala (17), šobo za fuge (30) v držalo (16), šobo za tla (31) v držalo (18).
- Omrežni kabel navijte na držalo (16) šobe za fuge.
- Sesalnik nosite samo z nosilnim ročajem (8).
- Sesalnik odložite v suhem prostoru in ga zavarujte pred nepooblaščeno uporabo.
- Za zapah sprednjega kolesca (1) pritisnite na zavoro za sprednje kolesce (2).