# Huolto ja puhdistus

- Irrota pistotulppa pistorasiasta, kun haluat tehdä imurin huolto-, puhdistus-, tai säätötöitä, vaihtaa tarvikeosia tai viedä imurin säilytyspaikkaansa. Tämä varotoimenpide estää imurin tahattoman käynnistymisen.

- Pidä imuri ja tuuletusaukot puhtaina luotettavan ja turvallisen työskentelyn varmistamiseksi.

Jos virtajohto täytyy vaihtaa, turvallisuussyistä tämän saa tehdä vain Bosch tai valtuutettu Bosch-sähkötyökalujen huoltopiste.

- Käytä imurin huollon ja tyhjennyksen yhteydessä hengityssuojainta.

Puhdista imurin runko kostealla liinalla säännöllisin väliajoin.

- Älä puhdista imuria paineilmalla. Suodatin tai muut komponentit voivat vaurioitua.

Valmistajan tai asiaankuuluvan koulutuksen saaneen henkilön on tehtävä imurin pölytekninen tarkastus vähintään kerran vuodessa (esim. suodattimen tarkastus vaurioiden varalta, imurin tarkastus vuotojen varalta ja hallintalaitteiden moitteettoman toiminnan tarkastus).

##

- Lähde siitä, että kaikki vaarallisten aineiden kanssa mahdollisesti kosketuksiin päässeet osat ovat epäpuhtaita.
- Puhdista imurin ulkopinta perusteellisesti imurilla tai liinalla tai pakkaa imuri tiiviiseen jätesäkkiin, ennen kuin tuot sen pois terveydelle vaarallisten aineiden saastuttamalta alueelta.
- Puhdista, pura ja huolla pölynimuri vain, jos se on mahdollista aiheuttamatta vaaraa sinulle ja muille ihmisille. Käytä huollon ja puhdistuksen aikana suojavaatetusta. Suorita työt hyvin tuuletetussa tilassa.
- Puhdista imurin ulkopinta ennen imurin osien irrotusta.
- Pakkaa imurin kaikki sellaiset osat, joita ei voi puhdistaa tyydyttävästi, ilmatiivisiin pusseihin hävitystä varten. Noudata tällaisten jätteiden voimassa olevia hävitysmääräyksiä.
- Puhdista huoltoalue töiden päätteeksi.

##

Puhdista säiliö (3) tavallisella, hankaamattomalla puhdistusaineella säännöllisin väliajoin ja anna sen kuivua kunnolla.

##

Imuteho riippuu suodattimen kunnosta. Siksi suodatin (38) kannattaa puhdistaa säännöllisin väliajoin.

Vaihda vaurioitunut suodatin välittömästi.

- Käynnistä puoliautomaattinen suodatinpuhdistus ja kytke sen jälkeen imuri pois päältä.
- Avaa salvat (13) ja ota imurin yläosa (12) pois.
- Käännä suodattimen pidikkeen (35) kahva (36) auki ➊ ja vedä suodattimen pidike (35) ulos ➋.
- Ota suodatin (38) pois suodattimen pidikkeestä (35) ➌.
- Koputtele suodatin (38) puhtaaksi sopivan jäteastian päällä. Älä vaurioita suodattimen lamelleja.
  Jos suodatin on erittäin likainen, puhdista suodattimen lamellit vedellä ja pehmeällä harjalla. Anna sitten suodattimen kuivua perusteellisesti.
- Vaihda suodatin (38), jos siinä on vaurioita.
- Asenna puhdas ja kuiva suodatin (38) suodattimen pidikkeeseen (35) ➍.
- Asenna suodattimen pidike (35) imurin yläosaan ➎ ja käännä suodattimen pidikkeen (35) kahva (36) kiinni niin ➏, että se lukittuu paikalleen.
- Tarkista, että suodatin (38) ja suodattimen pidike (35) ovat oikein ja tukevasti paikoillaan.
- Asenna imurin yläosa (12) takaisin paikalleen ja sulje molemmat salvat (13) niin, että ne napsahtavat kuuluvasti kiinni.

##

- Tyhjennä ja puhdista säiliö (3). Varmista homehtumisen ehkäisemiseksi, että suodatin (38) ja imurin sisäosa ovat kuivia.
- Kääri imuletku (23) käyräsuuttimen (28) kanssa imurin yläosan ympärille ja kiinni pidikkeisiin (7).
- Kiinnitä imutarvikkeet asiaankuuluviin pidikkeisiin: imuadapteri (27) ja imuputket (29) pidikkeisiin (17), rakosuulake (30) pidikkeeseen (16), lattiasuulake (31) pidikkeeseen (18).
- Kääri sähköjohto rakosuulakkeen pidikkeen (16) ympärille.
- Kanna imuria kantokahvan (8) varassa.
- Vie imuri kuivaan säilytystilaan ja suojaa se luvattomalta käytöltä.
- Lukitse kääntyvä pyörä (1) polkaisemalla kääntyvän pyörän jarru (2) alas.