# Suho usisavanje

- Prije suhog usisavanja provjerite jesu li filtar, spremnik i usisni pribor suhi. Prašina se može taložiti i nakupljati na vlažnim dijelovima.

Preporučuje se uporaba filtarske vrećice od flisa (20).

## Usisavanje prašina koje nastaju pri radu električnih alata (vidjeti sliku J)

- Ako se u prostoriju vraća odlazni zrak, u prostoriji se mora osigurati dovoljan broj izmjena zraka. Pridržavajte se odgovarajućih nacionalnih propisa.

U usisavač je ugrađena utičnica za električne alate (6). Na ovu utičnicu možete priključiti vanjski električni alat. Pridržavajte se maksimalno dopuštene priključne snage priključenog električnog alata.

Spojite usisni nastavak električnog alata i usisno crijevo (23) izravno ili pomoću usisnog adaptera (27).

Napomena pri uporabi usisnog adaptera: prilikom rada s električnim alatima kod kojih je dovod zraka u usisno crijevo neznatan, potrebno je otvoriti otvor za zrak koji se usisava kroz propusna mjesta (34) na usisnom adapteru (27). Time se poboljšava ukupna snaga usisavača i električnog alata. Okrećite prsten iznad otvora za zrak koji se usisava kroz propusna mjesta (34) do maksimalnog otvora.

S pomoću automatskog pokretanja/zaustavljanja, možete automatski uključiti i isključiti usisavač zajedno s električnim alatom:

- Za uključivanje automatskog pokretanja/zaustavljanja pritisnite prekidač za biranje načina rada (4) u položaj 1+.
- Za uključivanje usisavača uključite povezani električni alat. Usisavač se pokreće automatski.

- Nakon uključivanja električnog alata provjerite je li usisavač pokrenut.

- Za završetak usisavanja isključite električni alat. Automatsko pokretanje/zaustavljanje nastavlja s radom još nekoliko sekundi kako bi se preostala prašina usisala iz usisnog crijeva.
- Za isključivanje usisavača pritisnite prekidač za biranje načina rada (4) u položaj 0.

## Poluautomatsko čišćenje filtra

Trebate očistiti filtar najkasnije kada usisna snaga više nije dovoljna.

Učestalost čišćenja filtra ovisi o vrsti prašine i količini prašine. Kod redovite primjene ostaje dulje vrijeme zadržan maksimalni dobavni učin.

Uključite usisavač (prekidač za biranje načina rada (4) u položaju 1).

Za optimalni učinak čišćenja, otvor sapnice ili usisnog crijeva zatvorite dlanom.

Pritisnite tipku za poluautomatsko čišćenje filtra (11) barem 5× uzastopno. Filtar se čisti velikim strujanjem zraka.