# คำเตือนเพื่อความปลอดภัยสำหรับเครื่องดูดฝุ่น

อ่านคำเตือนเพื่อความปลอดภัยและคำแนะนำทั้งหมด การไม่ปฏิบัติตามคำเตือนและคำสั่งอาจเป็นสาเหตุให้ถูกไฟฟ้าดูด เกิดไฟไหม้ และ/หรือได้รับบาดเจ็บอย่างร้ายแรง

เก็บ‌รักษา‌คำเตือนเพื่อความปลอดภัย‌และ‌คำสั่ง‌ทั้งหมด‌สำหรับ‌เปิด‌อ่าน‌ใน‌ภายหลัง

- เครื่องดูดฝุ่นนี้ไม่ได้มีไว้เพื่อการใช้งานโดยเด็กและบุคคลที่มีความบกพร่องทางกายภาพ ทางประสาทสัมผัส หรือทางจิตใจ หรือบุคคลที่ขาดประสบการณ์และความรู้ มิฉะนั้นจะมีอันตรายจากความผิดพลาดในการปฏิบัติงานและได้รับบาดเจ็บ

- ควบคุมดูแลเด็กๆ ทั้งนี้เพื่อให้มั่นใจได้ว่าเด็กๆ จะไม่เล่นเครื่องดูดฝุ่น

- โปรดปฏิบัติตามกฎระเบียบเพื่อความปลอดภัยทั้งหมดเกี่ยวกับสารที่ต้องการดูดฝุ่น

- อย่าดูดฝุ่นจากไม้บีชหรือไม้โอ๊ก ฝุ่นหิน หรือแร่ใยหินอย่างเด็ดขาด วัสดุเหล่านี้ถือเป็นสารก่อมะเร็ง

คำเตือน

ใช้เครื่องดูดฝุ่นเมื่อท่านได้รับข้อมูลที่เพียงพอสำหรับการใช้งานเครื่องดูดฝุ่น วัสดุที่จะดูด และการกำจัดฝุ่นวัสดุอย่างปลอดภัยแล้วเท่านั้น การชี้แนะอย่างละเอียดถี่ถ้วนจะลดความผิดพลาดในการปฏิบัติงานและการบาดเจ็บ

คำเตือน

เครื่องดูดฝุ่นเหมาะสำหรับดูดวัสดุแห้ง และเมื่อใช้มาตรการที่เหมาะสม ก็สามารถดูดของเหลวได้เช่นกัน หากของเหลวเข้าในมอเตอร์ จะเพิ่มความเสี่ยงต่อการถูกไฟฟ้าดูด

- อย่าใช้เครื่องดูดฝุ่นเพื่อดูด‌ของเหลว‌ที่‌ไวไฟ‌หรือ‌ระเบิด‌ได้ ตัวอย่าง เช่น เบนซิน น้ำมัน แอลกอฮอล์ ตัวทำ‌ละลาย อย่า‌ดูด‌ฝุ่น‌ที่‌ร้อน‌ ลุกไหม้ หรือระเบิดได้ อย่า‌ใช้‌เครื่องดูดฝุ่นทำงาน‌ในบริเวณ‌ที่‌อาจ‌เกิด‌ระเบิด‌ได้ ฝุ่น ไอระเหย หรือของเหลวอาจลุกเป็นไฟหรือระเบิดได้

คำเตือน

ใช้เต้าเสียบเฉพาะเพื่อวัตถุประสงค์ที่ระบุไว้ในคู่มือการใช้งานเท่านั้น

คำเตือน

ปิดสวิทช์‌เครื่อง‌ดูดฝุ่น‌ใน‌ทันที‌ที่‌มี‌ฟอง‌หรือ‌น้ำ‌ไหล‌ออกมา และ‌ให้‌ถ่าย‌ถัง‌บรรจุ มิฉะนั้น‌เครื่อง‌ดูดฝุ่น‌อาจ‌ชำรุด‌ได้

- โปรดระวัง! ต้องเก็บเครื่องดูดฝุ่นไว้ภายในอาคารเท่านั้น

- โปรดระวัง! ทำความสะอาดลูกลอยอย่างสม่ำเสมอและตรวจหาความเสียหาย มิฉะนั้นอาจส่งผลกระทบต่อการทำงานได้

- หากไม่สามารถหลีกเลี่ยงการ‌ใช้งาน‌เครื่อง‌ดูดฝุ่น‌ใน‌สภาพ‌แวดล้อม‌ที่‌เปียกชื้น ให้‌ใช้อุปกรณ์ตัดวงจรกระแสเหลือ การ‌ใช้อุปกรณ์ตัดวงจรกระแสเหลือจะ‌‌ลด‌ความ‌เสี่ยง‌‌ต่อการ‌ถูก‌‌ไฟฟ้า‌‌ดูด

- ตรวจสอบเครื่องดูดฝุ่น สายไฟฟ้า และปลั๊กไฟฟ้า ทุกครั้งก่อนการใช้งาน อย่าใช้เครื่องดูดฝุ่นเมื่อตรวจพบความเสียหาย อย่าเปิดเครื่องดูดฝุ่นด้วยตัวท่านเอง และส่งเครื่องเข้ารับบริการซ่อมแซมโดยช่างผู้เชี่ยวชาญและใช้อะไหล่เปลี่ยนของแท้เท่านั้น เครื่องดูดฝุ่น สายไฟฟ้า และปลั๊กไฟฟ้าที่เสียหายจะเพิ่ม‌ความเสี่ยง‌ต่อ‌การถูก‌ไฟฟ้า‌ดูด

- อย่า‌เคลื่อนทับหรือบีบอัด‌สาย‌ไฟฟ้า อย่า‌ดึง‌ที่‌สาย‌ไฟฟ้า‌เพื่อ‌ถอด‌ปลั๊กไฟ‌ฟ้าออกจาก‌เต้าเสียบหรือ‌เพื่อ‌เลื่อน‌เครื่อง‌ดูดฝุ่น สายไฟฟ้าที่ชำรุดจะเพิ่ม‌ความเสี่ยง‌ต่อ‌การถูก‌ไฟฟ้า‌ดูด

- ถอดปลั๊กไฟฟ้าออกจากเต้าเสียบก่อนบำรุงรักษาหรือทำความสะอาดเครื่องดูดฝุ่น ทำการปรับแต่งใดๆ ที่เครื่อง เปลี่ยนอุปกรณ์ประกอบ หรือเก็บเครื่องดูดฝุ่นเข้าที่ มาตรการเพื่อความปลอดภัยนี้จะป้องกันไม่ให้เครื่องดูดฝุ่นติดขึ้นโดยไม่ตั้งใจ

- จัด‌สถานที่‌ทำงาน‌ให้‌มี‌อากาศ‌ถ่ายเท‌ที่‌ดี

- ส่งเครื่องดูดฝุ่นเข้ารับบริการซ่อมแซมโดยช่างผู้เชี่ยวชาญและใช้อะไหล่เปลี่ยนของแท้เท่านั้น ในลักษณะนี้‌ท่าน‌จะ‌แน่ใจ‌ได้ว่า‌เครื่อง‌ดูดฝุ่น‌อยู่ใน‌สภาพ‌ที่‌ปลอดภัย

คำเตือน

เครื่องดูดฝุ่นบรรจุฝุ่นที่เป็นอันตรายต่อสุขภาพ ให้ผู้เชี่ยวชาญทำการถ่ายผง และบำรุงรักษา รวมทั้งกำจัดถังเก็บฝุ่นเท่านั้น จำเป็นต้องใช้อุปกรณ์ป้องกันที่เหมาะสม อย่าใช้งานเครื่องดูดฝุ่นโดยไม่มีระบบกรองที่ครบถ้วนและสมบูรณ์ มิฉะนั้นจะเกิดอันตรายต่อสุขภาพของท่าน

- ก่อนเริ่มต้นทำงาน ให้ตรวจสอบว่าท่อดูดมีสภาพที่สมบูรณ์หรือไม่ สำหรับการตรวจสอบ ให้ปล่อยท่อดูดไว้บนเครื่องดูดฝุ่น ทั้งนี้เพื่อป้องกันไม่ให้ฝุ่นฟุ้งออกมาโดยไม่ตั้งใจ มิฉะนั้นท่านอาจสูดดมฝุ่นเข้าไป

- อย่าใช้เครื่องดูดฝุ่นเป็นที่นั่ง เครื่อง‌ดูดฝุ่น‌อาจ‌เสียหาย‌ได้

- ใช้สายไฟฟ้าและท่อดูดอย่างระมัดระวัง ท่านอาจทำให้บุคคลอื่นได้รับอันตราย

- อย่าทำความสะอาดเครื่องดูดฝุ่นโดยฉีดพ่นน้ำไปที่เครื่องโดยตรง การซึมผ่านของน้ำเข้าในส่วนบนของเครื่องดูดฝุ่นจะเพิ่มความเสี่ยงต่อการถูกไฟฟ้าดูด

- เชื่อมต่อเครื่องดูดฝุ่นเข้ากับแหล่งจ่ายไฟที่ต่อสายดิน‌อย่าง‌ถูกต้อง เต้าเสียบ‌และ‌สายไฟ‌ต่อพ่วง‌ต้อง‌มี‌สายดิน‌ป้องกัน‌ที่‌พร้อม‌ใช้งาน