# Märkäimurointi

- Älä imuroi imurilla palonarkoja tai räjähdysherkkiä nesteitä (esimerkiksi bensiiniä, öljyä, spriitä tai liuottimia). Älä imuroi kuumaa, palavaa tai räjähdysaltista pölyä. Älä käytä imuria räjähdysvaarallisissa tiloissa. Pöly, höyry tai nesteet saattavat syttyä palamaan tai räjähtää.

- Imuria ei saa käyttää vesipumppuna. Imuri on tarkoitettu ilma-vesiseoksen imurointiin.

- Imuria ei saa käyttää ilman suodatinta.

Puoliautomaattista suodatinpuhdistusta ei saa käynnistää märkäimuroinnin aikana.

## Ennen märkäimurointia

Avaa salvat (13) ja ota imurin yläosa (12) pois.

Tyhjennä säiliö (3) ja poista pölypussi (20).

Puhdista suodatin (38) ja asenna se takaisin imuriin.

Varmista, että uimuri (37) on puhdas. Jos uimuri on jumissa, imuri ei sammu automaattisesti säiliön täyttyessä.

Asenna imurin yläosa (12) ja sulje molemmat salvat (13) niin, että ne napsahtavat kuuluvasti kiinni.

## Jokaisen märkäimuroinnin aikana ja jälkeen

Imuri on varustettu uimurilla (37). Kun suurin sallittu täyttöaste on saavutettu, imuri sammuu. Tyhjennä säiliö (3) silloin.

Jos imurista vuotaa nestettä, koska säiliötä ei tyhjennetty ajoissa, sammuta imuri välittömästi. Ota imurin yläosa (12) pois ja anna kaikkien osien kuivua perusteellisesti.

Poista imurin yläosa (12) ja suodatin (38) töiden päätteeksi ja anna niiden kuivua perusteellisesti homehtumisen välttämiseksi.