# Priežiūra ir valymas

- Prieš pradėdami siurblio techninės priežiūros, valymo ar reguliavimo darbus, keisdami papildomą įrangą arba norėdami siurblį sandėliuoti, iš kištukinio lizdo ištraukite kištuką. Ši atsargumo priemonė apsaugos jus nuo netikėto siurblio įsijungimo.

- Kad galėtumėte gerai ir saugiai dirbti, pasirūpinkite, kad ventiliacinės angos ir siur‌blys būtų švarūs.

Jei reikia pakeisti maitinimo laidą, dėl saugumo sumetimų tai turi būti atliekama Bosch įmonėje arba įgaliotose Bosch elektrinių įrankių remonto dirbtuvėse.

- Atlikdami siurblio priežiūros ar valymo darbus, dėvėkite respiratorių.

Retkarčiais nuvalykite siurblio korpusą drėgna šluoste.

- Nevalykite siurblio suslėgtuoju oru. Gali būti pažeisti filtras ir kiti komponentai.

Bent kartą metuose gamintojas ar įgaliotas asmuo privalo atlikti siurblio techninių savybių, susijusių su dulkių surinkimu, patikrinimą (pvz., ar nepažeistas filtras, ar sandarus siurblys sandarus, ar nepriekaištingai veikia kontrolinis įtaisas).

##

- Visas dalis, kurios galėjo kontaktuoti su sveikatai kenksmingomis medžiagomis, laikykite užterštomis.
- Prieš išnešdami siurblį iš zonos, kurioje yra sveikatai kenksmingų medžiagų, išsiurbkite, nuvalykite arba užsandarinkite jo išorę.
- Siurblį valykite, išmontuokite ir atlikite jo techninę priežiūrą tik tada, jei tai nepavojinga nei jums, nei kitiems asmenims. Atlikdami techninės priežiūros ir valymo darbus dėvėkite asmenines apsaugines priemones. Darbus atlikite gerai vėdinamoje patalpoje.
- Prieš siurblį išmontuodami, pirmiausia nuvalykite jo išorę.
- Visas užterštas dalis, kurių nebegalima tinkamai išvalyti, šalinkite nepralaidžiuose maišeliuose. Būtina laikytis galiojančių tokio tipo atliekų šalinimo taisyklių.
- Baigę darbus išvalykite techninės priežiūros zoną.

##

Rezervuarą (3) retkarčiais išvalykite įprastu, neabrazyviniu valikliu ir palikite išdžiūti.

##

Siurbimo galia priklauso nuo filtro būsenos. Todėl filtrą reguliariai valykite (38).

Pažeistą filtrą nedelsdami pakeiskite.

- Įjunkite pusiau automatinį filtro valymą ir po to siurblį išjunkite.
- Atspauskite užraktus (13) ir nuimkite siurblio viršutinę dalį (12).
- Atlenkite aukštyn filtro laikiklio (35) rankeną (36) ➊ ir ištraukite filtro laikiklį (35) ➋.
- Išimkite filtrą (38) iš filtro laikiklio (35) ➌.
- Kad nukratytumėte dulkes, pagrindinį filtrą (38) pastuksenkite į specialų atliekų konteinerį. Saugokite, kad nepažeistumėte filtro plokštelių.
  Jei filtras labai užterštas, filtro plokšteles nuvalykite vandeniu ir minkštu šepetėliu. Tada palaukite, kol filtras gerai išdžius.
- Jei filtras (38) pažeistas, jį pakeiskite.
- Švarų ir sausą filtrą (38) įstatykite į filtro laikiklį (35) ➍.
- Filtro laikiklį (35) įstatykite į siurblio viršutinę dalį ➎ ir lenkite filtro laikiklio (35) rankeną (36) ➏, kol ji užsifiksuos.
- Patikrinkite, ar filtras (38) ir filtro laikiklis (35) tinkamai ir tvirtai įstatyti.
- Vėl uždėkite siurblio viršutinę dalį (12) ir užspauskite abu užraktus (13) – turite girdėti, kaip jie užsifiksavo.

##

- Ištuštinkite ir išvalykite rezervuarą (3). Siekdami išvengti pelėsių susidarymo užtikrinkite, kad filtras (38) ir siurblio vidus būtų sausi.
- Siurbimo žarną (23) su lenktu antgaliu (28), apsukę aplink siurblio viršutinę dalį, įdėkite į laikiklius (7).
- Papildomą įrangą įstatykite į jai skirtus laikiklius: nusiurbimo adapterį (27) ir siurbimo vamzdžius (29) į laikiklius (17), tarpų antgalį (30) į laikiklį (16), grindų antgalį (31) į laikiklį (18).
- Maitinimo laidą susukite ant tarpų antgalio laikiklio (16).
- Siurblį neškite tik laikydami už rankenos (8).
- Siurblį pastatykite sausoje patalpoje ir imkitės priemonių, kad juo nesinaudotų pašaliniai asmenys.
- Norėdami užfiksuoti vairuojamuosius ratukus (1), paspauskite žemyn vairuojamųjų ratukų stabdį (2).