# Namestitev gibke cevi

## Funkcija sesanja (glejte sliko E)

Za namestitev gibko sesalno cev (23) vstavite v vpetje gibke cevi (5) in jo zavrtite v desno do prislona.

Za odstranitev gibko sesalno cev (23) zavrtite v levo do prislona in jo izvlecite iz vpetja gibke cevi.

Opozorilo: pri sesanju zaradi trenja prahu v gibki sesalni cevi in priboru nastane elektrostatični naboj, ki ga lahko uporabnik občuti kot statično razelektritev (odvisno od okoljskih vplivov in občutljivosti telesa).
Podjetje Bosch priporoča uporabo antistatične sesalne cevi (pribor) za sesanje finih delcev in suhih materialov.

## Funkcija izpihovanja (glejte sliko F)

- Sesalnik ima tudi funkcijo izpihovanja. Izhodnega zraka ne izpihavajte v odprt prostor. Funkcijo izpihovanja uporabljajte le s čisto gibko sesalno cevjo. Prahovi so lahko zdravju škodljivi.

Za namestitev cevi za izpihovanje (24) pritisnite zaklep (14) pokrova izhodnega zraka in odprite pokrov. Pritisnite cev za izpihovanje (24) na vpetje gibke cevi (25) tako, da oba pritisna gumba (26) slišno zaskočita.

Za odstranitev cevi za izpihovanje (24) pritisnite oba gumba (26) navznoter in odstranite cev za izpihovanje. Zaprite pokrov izhodnega zraka tako, da se zaklep (14) znova zaskoči.