# Sikkerhetsanvisninger for sugere

Les alle sikkerhetsanvisningene og instruksene. Hvis ikke sikkerhetsanvisningene og instruksene tas til følge, kan det oppstå elektrisk støt, brann og/eller alvorlige personskader.

Ta godt vare på alle advarslene og informasjonen.

- Sugeren er ikke beregnet brukt av barn og personer med reduserte fysiske eller sansemessige evner eller med manglende erfaring og kunnskap. Ellers er det fare for feilbetjening og personskader.

- Må plasseres utilgjengelig for barn. På den måten unngår du at barn leker med sugeren.

- Les alle sikkerhetsforskriftene for stoffene som skal suges opp.

- Ikke sug opp støv fra bøketrær, eiketrær, stein eller asbest. Disse stoffene betraktes som kreftfremkallende.

ADVARSEL

Bruk bare sugeren når du har fått tilstrekkelig informasjon om bruken av sugeren, om stoffene som skal suges opp og om trygg kassering av disse stoffene. Grundig instruksjon reduserer feilbetjening og personskader.

ADVARSEL

Sugeren egner seg til oppsuging av tørre stoffer og gjennom egnede forholdsregler også til oppsuging av væsker. Inntrenging av væsker øker faren for elektrisk støt.

- Ikke bruk sugeren til oppsuging av brennbare eller eksplosive stoffer, for eksempel bensin, olje, alkohol, løsemiddel. Ikke sug opp varmt, brennende eller eksplosivt støv. Ikke bruk sugeren i eksplosjonsfarlige rom. Støv, damp eller væsker kan antennes eller eksplodere.

ADVARSEL

Bruk bare stikkontakten til formålet som er angitt i bruksanvisningen.

ADVARSEL

Slå straks av sugeren hvis det kommer ut skum eller vann, og tøm beholderen. Ellers kan sugeren bli skadet.

- OBS! Sugeren må oppbevares innendørs.

- OBS! Rengjør flottøren regelmessig og kontroller om den er skadet. Ellers kan sugeren fungere mindre effektivt.

- Hvis det ikke kan unngås å bruke sugeren i fuktige omgivelser, må du bruke en jordfeilbryter. Bruk av jordfeilbryter reduserer risikoen for elektriske støt.

- Inspiser alltid sugeren, ledningen og støpselet før bruk. Ikke bruk sugeren hvis du oppdager skader. Du må ikke åpne sugeren selv. Reparasjoner må kun utføres av kvalifisert fagpersonale og kun med originale reservedeler. Skadde sugere, ledninger og støpsler øker risikoen for elektrisk støt.

- Ikke kjør over eller klem ledningen. Trekk ikke i ledningen for å ta støpselet ut av stikkontakten eller bevege sugeren. Med skadet ledning øker risikoen for elektriske støt.

- Trekk støpslet ut av stikkontakten før vedlikehold og rengjøring av sugeren, før det skal foretas innstillinger på den, og før skifte av tilbehørsdeler og oppbevaring av sugeren. Dermed hindrer du at sugeren kan startes utilsiktet.

- Sørg for god ventilasjon på arbeidsplassen.

- Reparasjoner av sugeren må kun utføres av kvalifisert fagpersonale og kun med originale reservedeler. På den måten opprettholdes sugerens sikkerhet.

ADVARSEL

Støvsugeren inneholder helsefarlig støv. Overlat tømme- og vedlikeholdsprosedyrer, inkludert fjerning av støvbeholderen, til fagfolk. Det er påkrevd med egnet verneutstyr. Ikke bruk støvsugeren uten at filtersystemet er komplett og satt inn på riktig måte. Det kan være helsefarlig.

- Kontroller før igangsetting av sugeslangen er i feilfri stand. La sugeslangen stå montert på sugeren slik at det ikke utilsiktet slippes ut støv. Ellers kan du puste inn støv.

- Ikke bruk sugeren til å sitte på. Du kan skade sugeren.

- Håndter strømledningen og sugeslangen forsiktig. Du kan sette andre personer i fare med dem.

- Ikke rengjør sugeren med direkte vannstråler. Dersom det kommer vann inn i sugeroverdelen, øker faren for elektrisk støt.

- Koble sugeren til et korrekt jordet strømnett. Stikkontakt og skjøteledning må være jordet.