# Vysávanie nasucho

- Pred vysávaním nasucho skontrolujte, či sú filter, nádoba a sacie príslušenstvo suché. Na vlhkých dieloch sa môže usadzovať prach a vytvárať povlak.

Odporúčame používať filtračné vrecko z netkanej textílie (20).

## Odsávanie vznikajúceho prachu z bežiaceho elektrického náradia (pozri obrázok J)

- Ak sa odpadový vzduch vracia do miestnosti, musí byť v miestnosti zabezpečená dostatočne intenzívna výmena vzduchu. Dodržiavajte aj príslušné predpisy platné vo vašej krajine.

Vo vysávači je zabudovaná zásuvka pre elektrické náradie (6). Do tejto zásuvky môžete pripojiť externé elektrické náradie. Dodržiavajte maximálny dovolený výkon pripojeného elektrického náradia.

Odsávaciu vsuvku elektrického náradia a saciu hadicu (23) spojte buď priamo, alebo prostredníctvom odsávacieho adaptéra (27).

Upozornenie pri použití odsávacieho adaptéra: Pri prácach s elektrickým náradím, ktorého prívod vzduchu do sacej hadice je malý, je nutné otvoriť otvor falošného vzduchu (34) odsávacieho adaptéra (27). Tým sa zlepší celkový výkon vysávača a elektrického náradia. Otáčajte pritom prstenec nad otvorom falošného vzduchu (34), kým nevznikne maximálny otvor.

Pomocou automatického spúšťania/zastavenia môžete vysávač automaticky zapínať a vypínať spolu s elektrickým náradím:

- Na zapnutie automatického spúšťania/zastavenia vysávača potlačte prepínač pracovných režimov (4) do polohy 1+.
- Na zapnutie vysávača zapnite pripojené elektrické náradie. Vysávač sa spúšťa automaticky.

- Po zapnutí elektrického náradia sa uistite, že sa vysávač spustil.

- Na ukončenie vysávania vypnite elektrické náradie. Automatické spúšťanie/zastavenie ešte niekoľko sekúnd beží, aby sa odsal zvyšný prach zo sacej hadice.
- Na vypnutie vysávača potlačte prepínač pracovných režimov (4) do polohy 0.

## Poloautomatické čistenie filtra

Filter je nutné vyčistiť najneskôr vtedy, keď už sací výkon nie je dostatočný.

Frekvencia čistenia filtra závisí od druhu prachu a jeho množstva. V prípade pravidelného čistenia zostáva maximálny vysávací výkon vysávača zachovaný dlhšie.

Zapnite vysávač (prepínač pracovných režimov (4) do polohy 1).

Pre optimálny čistiaci účinok zakryte dlaňou otvor dýzy alebo sacej hadice.

Stlačte tlačidlo poloautomatického čistenia filtra (11) minimálne 5× za sebou. Filter sa silným prúdom vzduchu vyčistí.