# Пускане в експлоатация

- Съобразявайте се с напрежението на захранващата мрежа! Напрежението на захранващата мрежа трябва съответства на данните, изписани на табелката на прахосмукачката.

- Информирайте се за валидните нормативни документи/закони относно работа с опасни за здравето прахове във Вашата страна.

Допуска се използването на прахосмукачката за засмукване на следните материали:

- Прахове с гранична стойност на експозиция > 1 mg/m3

Не се допуска използването на прахосмукачката в помещения с повишена опасност от експлозии.

За да осигурите оптимална степен на засмукване, трябва винаги напълно да развивате шланга (23) от горната част на прахосмукачката (12).

## Включване/изключване

За включване на прахосмукачката натиснете избирача за режими на работа (4) на позиция 1.

За включване на старт/стоп автоматиката натиснете избирача за режими на работа (4) на позиция 1+. Прахосмукачката може да се стартира автоматично, ако е свързана чрез контакт (6) с електроинструмент.

За изключване на прахосмукачката натиснете избирача за режими на работа (4) на позиция 0.