# การบำรุงรักษาและการทำความสะอาด

- ถอดปลั๊กไฟฟ้าออกจากเต้าเสียบก่อนบำรุงรักษาหรือทำความสะอาดเครื่องดูดฝุ่น ทำการปรับแต่งใดๆ ที่เครื่อง เปลี่ยนอุปกรณ์ประกอบ หรือเก็บเครื่องดูดฝุ่นเข้าที่ มาตรการเพื่อความปลอดภัยนี้จะป้องกันไม่ให้เครื่องดูดฝุ่นติดขึ้นโดยไม่ตั้งใจ

- รักษาเครื่องดูดฝุ่นและช่องระบายอากาศให้สะอาดเพื่อจะได้ทำงานได้อย่างปลอดภัยและมีประสิทธิภาพ

หากจำเป็นต้องเปลี่ยนสายไฟฟ้า ต้องส่งเครื่องให้ Bosch หรือศูนย์บริการหลังการขายที่ได้รับมอบหมายสำหรับเครื่องมือไฟฟ้า Bosch เปลี่ยนให้ ทั้งนี้เพื่อหลีกเลี่ยงอันตราย

- สวมหน้ากากป้องกันฝุ่นเมื่อบำรุงรักษาและทำความสะอาดเครื่องดูดฝุ่น

ทำความสะอาดตัวเครื่องดูดฝุ่นเป็นครั้งคราวด้วยผ้าชุบน้ำหมาด ๆ

- ห้ามทำความสะอาดเครื่องดูดฝุ่นโดยใช้ลมอัด เนื่องจากอาจทำให้ตัวกรองหรือส่วนประกอบอื่นๆ ชำรุดเสียหายได้

เครื่องดูดฝุ่นต้องได้รับการตรวจสอบทางเทคนิคเกี่ยวกับระบบดูดฝุ่นอย่างน้อยปีละครั้ง ซึ่งดำเนินการโดยบริษัทผู้ผลิตหรือบุคคลผู้ได้รับคำแนะนำ (เช่น ตรวจเช็คความชำรุดเสียหายของตัวกรอง การรั่วไหลที่ตัวเครื่อง และการทำงานอย่างมีประสิทธิภาพของอุปกรณ์ควบคุมต่างๆ)

##

- โปรดคำนึงว่าชิ้นส่วนทั้งหมดที่สัมผัสถูกสารที่เป็นอันตรายต่อสุขภาพถือเป็นชิ้นส่วนที่มีการปนเปื้อน
- ให้ทำการดูดฝุ่น ปัด และหุ้มปิดด้านนอกเครื่องดูดฝุ่นให้ทั่วก่อนนำออกจากบริเวณซึ่งมีสารที่เป็นอันตรายต่อสุขภาพ
- ทำความสะอาด ถอด และบำรุงรักษาเครื่องดูดฝุ่นต่อเมื่อการดำเนินการดังกล่าวไม่ก่อให้เกิดอันตรายต่อคุณและบุคคลอื่นๆ สวมใส่อุปกรณ์ป้องกันร่างกายขณะบำรุงรักษาและทำความสะอาดเครื่อง โดยดำเนินงานดังกล่าวเมื่ออยู่ในห้องที่มีอากาศถ่ายเทได้ดี
- ทำความสะอาดด้านนอกเครื่องดูดฝุ่นเป็นขั้นตอนแรกก่อนที่จะทำการถอดประกอบ
- กำจัดชิ้นส่วนทุกชิ้นของเครื่องดูดฝุ่นที่ไม่สามารถทำความสะอาดให้ได้ผลเป็นที่น่าพอใจ โดยทิ้งในถุงที่มีคุณสมบัติกันการรั่วซึม ทั้งนี้ให้ปฏิบัติข้อกำหนดที่มีผลบังคับใช้สำหรับการกำจัดทิ้งขยะประเภทดังกล่าว
- ทำความสะอาดบริเวณบำรุงรักษาหลังเสร็จสิ้นการทำงานดังกล่าว

##

เช็ดถังบรรจุ (3) ให้สะอาดเป็นครั้งคราวด้วยสารทำความสะอาดที่ไม่ทำให้เกิดรอยขีดข่วนที่มีจำหน่ายทั่วไป และปล่อยให้แห้ง

##

ประสิทธิภาพในการดูดขึ้นอยู่กับสภาพของตัวกรอง คุณจึงควรทำความสะอาดตัวกรอง (38) อย่างสม่ำเสมอ

เปลี่ยนตัวกรองที่ชำรุดในทันที

- เริ่มระบบทำความสะอาดตัวกรองกึ่งอัตโนมัติ จากนั้นปิดใช้งานเครื่องดูดฝุ่น
- เปิดตัวล็อค (13) และถอดส่วนบนของเครื่องดูดฝุ่น (12) ออก
- พับด้ามจับ (36) ของจุดยึดตัวกรอง (35) ไปยังตำแหน่ง ➊ แล้วดึงจุดยึดตัวกรอง (35) ออกมา ➋
- นำตัวกรอง (38) ออกจากจุดยึดตัวกรอง (35) ➌
- เคาะตัวกรอง (38) กับถังขยะที่เหมาะสม ระวังอย่าให้ครีบของตัวกรองเสียหาย
  หากครีบของตัวกรองมีสิ่งสกปรกมาก ให้ใช้น้ำและแปรงขนนุ่มในการปัดทำความสะอาด จากนั้นปล่อยให้ตัวกรองแห้งสนิท
- หากตัวกรอง (38) ชำรุดเสียหาย ให้เปลี่ยนตัวกรอง
- ใส่ตัวกรองที่แห้งและสะอาด (38) เข้าในจุดยึดตัวกรอง (35) ➍
- ใส่จุดยึดตัวกรอง (35) เข้าในส่วนบนของเครื่องดูดฝุ่น ➎ แล้วพับด้ามจับ (36) ของจุดยึดตัวกรอง (35) ปิดลง ➏ จนกระทั่งล็อคเข้าที่
- ตรวจเช็คว่าตัวกรอง (38) และจุดยึดตัวกรอง (35) อยู่ในตำแหน่งที่ถูกต้องและล็อคเข้าที่
- สวมส่วนบนของเครื่องดูดฝุ่น (12) กลับเข้าที่ แล้วปิดตัวล็อคทั้งสอง (13) จนกระทั่งได้ยินเสียงล็อคเข้าที่

##

- ถ่ายและทำความสะอาดถังบรรจุ (3) เพื่อป้องกันการก่อตัวของเชื้อรา ควรดูแลให้ตัวกรอง (38) และบริเวณด้านในเครื่องดูดฝุ่นอยู่ในสภาพที่แห้งดี
- พันท่อดูด (23) พร้อมด้วยหัวดูดปลายโค้ง (28) รอบส่วนบนของเครื่องดูดฝุ่นเข้าในตัวยึด (7)
- เสียบอุปกรณ์เสริมระบบดูดฝุ่นเข้าไปในตัวยึดที่กำหนด: อะแดปเตอร์ดูดฝุ่น (27) และท่อดูดแข็ง (29) ในตัวยึด (17), หัวดูดซอกมุม (30) ในตัวยึด (16), หัวดูดพื้น (31) ในตัวยึด (18)
- ม้วนสายไฟฟ้ารอบตัวยึด (16) ของหัวดูดซอกมุม
- ถือหรือหิ้วเครื่องดูดฝุ่นโดยจับตรงด้ามถือ (8)
- เก็บเครื่องดูดฝุ่นในห้องที่แห้งและปิดแน่นเพื่อป้องกันการนำออกมาใช้โดยไม่ได้รับอนุญาต
- ล็อคล้อเลื่อน (1) โดยเหยียบเบรกล้อเลื่อน (2) ลง