# Montaža crijeva

## Funkcija usisavanja (vidjeti sliku E)

Za montažu, utaknite usisno crijevo (23) u priključak crijeva (5) i okrećite ga u smjeru kazaljke na satu do graničnika.

Za demontažu, okrećite usisno crijevo (23) u smjeru suprotnom od kazaljke na satu do graničnika i izvucite ga iz priključka crijeva.

Napomena: Prilikom usisavanja uslijed trenja prašine u usisnom crijevu i usisnom priboru dolazi do elektrostatskog naboja kojeg korisnik može osjetiti u obliku statičkog pražnjenja (ovisno o okolnim utjecajima i fizičkom osjetu).
Općenito tvrtka Bosch preporučuje uporabu antistatičkog usisnog crijeva (pribor) prilikom usisavanja fine prašine i suhih materijala.

## Funkcija ispuhivanja (vidjeti sliku F)

- Usisavač ima funkciju ispuhivanja. Ne ispuhujte odlazni zrak na otvorenom. Funkciju ispuhivanja upotrebljavajte samo s čistim crijevom. Prašina može biti štetna po zdravlje.

Da biste montirali crijevo za ispuhivanje (24), pritisnite blokadu (14) poklopca odvoda zraka i otvorite poklopac. Utaknite crijevo za ispuhivanje (24) u priključak crijeva (25) sve dok se oba pritisnuta gumba (26) čujno ne uglave.

Za demontažu crijeva za ispuhivanje (24), pritisnite oba pritisnuta gumba (26) prema unutra i izvucite crijevo za ispuhivanje. Zatvorite poklopac odvoda zraka tako da blokada (14) ponovno sjedne na mjesto.