# Mokro usisavanje

- Usisivačem ne usisavajte zapaljive ili eksplozivne tečnosti, na primer benzin, ulje, alkohol, rastvarače. Nemojte usisavati vruće, zapaljene ili eksplozivne čestice prašine. Usisivač nemojte koristiti u prostorijama u kojima postoji opasnost od eksplozije. Prašina, isparenja ili tečnosti se mogu zapaliti ili eksplodirati.

- Usisivač ne sme da se koristi kao pumpa za vodu. Usisivač je adekvatan za usisavanje vazduha i smeša sa vodom.

- Usisivač ne sme da se koristi bez filtera.

Poluautomatsko čišćenje filtera ne sme da se aktivira tokom mokrog usisavanja.

## Pre mokrog usisavanja

Otvorite zatvarače (13) i skinite gornji deo usisivača (12).

Ispraznite rezervoar (3) i uklonite platnenu filter kesu (20).

Očistite filter (38) i vratite ga u usisivač.

Proverite da li je plovak (37) čist. Kada je plovak blokiran, nije moguće automatsko isključivanje usisivača kada je rezervoar pun.

Postavite gornji deo usisivača (12) i zatvorite dva zatvarača (13) tako da uskoče uz zvuk.

## Za vreme i nakon svakog mokrog usisavanja

Usisivač je opremljen plovkom (37). Ukoliko je postignut maksimalni nivo napunjenosti, usisavanje se zaustavlja. Zatim ispraznite rezervoar (3).

Ako iz usisivača izlazi voda zato što rezervoar nije ispražnjen na vreme, odmah isključite usisivač. Skinite gornji deo usisivača (12) i sačekajte da se svi delovi dobro osuše.

Po završetku rada, da biste izbegli stvaranje buđi, uklonite gornji deo usisivača (12) i filter (38) i ostavite ih da se dobro osuše.