# Θέση σε λειτουργία

- Προσέξτε την τάση δικτύου! Η τάση της πηγής ρεύματος πρέπει να ταυτίζεται με τα στοιχεία πάνω στην πινακίδα τύπου του απορροφητήρα.

- Ενημερώνεστε σχετικά με τις ισχύουσες διατάξεις/τους ισχύοντες νόμους της χώρας σας σχετικά με τον χειρισμό των ανθυγιεινών σκονών.

Ο απορροφητήρας επιτρέπεται να χρησιμοποιηθεί για την αναρρόφηση των εξής υλικών:

- Σκόνες με μια οριακή τιμή έκθεσης > 1 mg/m3

Κατά κανόνα, ο απορροφητήρας δεν επιτρέπεται να χρησιμοποιηθεί σε χώρους εκτεθειμένους σε κίνδυνο έκρηξης.

Για να εξασφαλίσετε μια ιδανική απορροφητική ικανότητα, πρέπει να ξετυλίξετε τον εύκαμπτο σωλήνα αναρρόφησης (23) πάντοτε εντελώς από το επάνω μέρος του απορροφητήρα (12).

## Ενεργοποίηση/απενεργοποίηση

Για την ενεργοποίηση του απορροφητήρα σπρώξτε τον διακόπτη επιλογής τρόπων λειτουργίας (4) στη θέση 1.

Για την ενεργοποίηση της διάταξης αυτόματης εκκίνησης/στάσης σπρώξτε τον διακόπτη επιλογής τρόπων λειτουργίας (4) στη θέση 1+. Ο απορροφητήρας μπορεί να εκκινηθεί αυτόματα, όταν είναι συνδεδεμένος μέσω της πρίζας (6) με ένα ηλεκτρικό εργαλείο.

Για την απενεργοποίηση του απορροφητήρα σπρώξτε τον διακόπτη επιλογής τρόπων λειτουργίας (4) στη θέση 0.