# Údržba a čistenie

- Vytiahnite zástrčku zo zásuvky, prv než budete vysávač čistiť alebo vykonávať jeho údržbu, vykonávať nastavenia zariadenia, meniť časti príslušenstva alebo prv než vysávač odložíte. Toto preventívne opatrenie zabraňuje neúmyselnému spusteniu vysávača.

- Vysávač a jeho vetracie štrbiny udržiavajte vždy v čistote, aby ste mohli pracovať kvalitne a bezpečne.

Ak je potrebná výmena pripájacieho vedenia, musí ju vykonať Bosch alebo niektoré autorizované stredisko služieb zákazníkom pre elektrické náradie Bosch, aby sa zabránilo ohrozeniam bezpečnosti.

- Pri údržbe a čistení vysávača používajte ochrannú dýchaciu masku.

Kryt vysávača občas vyčistite vlhkou handričkou.

- Vysávač nečistite stlačeným vzduchom. Filter a ostatné komponenty by sa mohli poškodiť.

Minimálne raz ročne musí výrobca alebo poučená osoba vykonať technickú prachovú kontrolu vysávača (napr. kontrola poškodenia filtra, tesnosti vysávača a kontrola bezchybnej činnosti kontrolných zariadení).

##

- Všetky časti, ktoré sa mohli dostať do kontaktu so zdraviu škodlivými látkami, považujte za znečistené.
- Pred odnesením vysávača z oblasti so zdraviu škodlivými látkami vysajte, utrite alebo utesnite jeho vonkajšie časti.
- Vysávač čistite, demontujte a udržiavajte, iba ak je to možné bez nebezpečenstva pre vás a iné osoby. Počas údržby a čistenia používajte primerané osobné ochranné prostriedky. Pracujte v dobre vetranej miestnosti.
- Vyčistite najprv vonkajšok vysávača, až potom ho rozmontujte.
- Zlikvidujte všetky časti vysávača, ktoré nemožno uspokojivo vyčistiť, v nepriepustných vreckách. Dodržujte pritom platné predpisy pre likvidáciu takéhoto odpadu.
- Po dokončení práce vyčistite miesto realizácie údržby.

##

Nádobu (3) občas umyte bežným, neabrazívnym čistiacim prostriedkom a nechajte ju vyschnúť.

##

Sací výkon závisí od stavu filtra. Filter (38) preto pravidelne čistite.

Poškodený filter okamžite vymeňte.

- Spustite poloautomatické čistenie filtra a potom vysávač vypnite.
- Otvorte uzávery (13) a odoberte hornú časť vysávača (12).
- Vyklopte rukoväť (36) držiaka filtra (35) ➊ a vytiahnite držiak filtra (35) ➋.
- Vyberte filter (38) z držiaka filtra (35) ➌.
- Filter (38) vyklepte nad vhodnou odpadovou nádobou. Dávajte pritom pozor na to, aby sa nepoškodili lamely filtra.
  Pri veľkom znečistení očistite lamely filtra vodou a mäkkou kefkou. Potom nechajte filter dobre usušiť.
- Ak je filter (38) poškodený, vymeňte ho.
- Založte čistý a suchý filter (38) do držiaka filtra (35) ➍.
- Založte držiak filtra (35) do hornej časti vysávača ➎ a priklopte rukoväť (36) držiaka filtra (35) ➏ tak, aby sa zaskočením zaistila.
- Skontrolujte, či je filter (38) a držiak filtra (35) správne umiestnený a upevnený.
- Opäť nasaďte hornú časť vysávača (12) a zatvorte obidva uzávery (13) tak, aby sa počuteľne zaistili.

##

- Vyprázdnite a vyčistite nádobu (3). Aby sa zabránilo tvorbe plesní, musia byť filter (38) a vnútorná oblasť vysávača suché.
- Vložte saciu hadicu (23) s ohnutou dýzou (28) okolo hornej časti vysávača do držiakov (7).
- Zasuňte sacie príslušenstvo do príslušných držiakov: odsávací adaptér (27) a saciu trubicu (29) do držiakov (17), štrbinovú dýzu (30) do držiaka (16), podlahovú dýzu (31) do držiaka (18).
- Naviňte sieťový kábel okolo držiaka (16) štrbinovej dýzy.
- Vysávač prenášajte len za rukoväť (8).
- Vysávač odložte v suchej miestnosti a zaistite ho pred neoprávneným používaním.
- Na zablokovanie kolieska (1) stlačte nohou brzdu kolieska (2) nadol.