# Montáž hadice

## Sacia funkcia (pozri obrázok E)

Pri montáži zasuňte saciu hadicu (23) do uchytenia hadice (5) a otočte ju až na doraz v smere hodinových ručičiek.

Pri demontáži otočte saciu hadicu (23) až na doraz proti smeru hodinových ručičiek a vytiahnite ju z uchytenia hadice.

Upozornenie: Pri vysávaní vzniká trením prachu v sacej hadici a príslušenstve elektrostatický náboj, ktorý môže používateľ pocítiť vo forme statického výboja (v závislosti od vplyvov okolia a telesného vnímania).
Všeobecne odporúča Bosch používať antistatickú saciu hadicu (príslušenstvo) pri vysávaní jemného prachu a suchých materiálov.

## Vyfukovacia funkcia (pozri obrázok F)

- Vysávač má vyfukovaciu funkciu. Vzduch nevypúšťajte do priestoru. Vyfukovaciu funkciu používajte len s čistou hadicou. Niektoré druhy prachu môžu byť zdraviu škodlivé.

Pri montáži vyfukovacej hadice (24) stlačte aretáciu (14) krytu odvádzania vzduchu a otvorte kryt. Zasuňte vyfukovaciu hadicu (24) na uchytenie hadice (25) tak, aby sa obidva stláčacie gombíky (26) počuteľne zaistili.

Pri demontáži vyfukovacej hadice (24) potlačte obidva stláčacie gombíky (26) dovnútra a vyfukovaciu hadicu vytiahnite. Zatvorte kryt odvádzaného vzduchu tak, aby sa aretácia (14) opäť zaskočením zaistila.