# Монтиране на маркуч

## Засмукване (вж. фиг. E)

За монтиране вкарайте шланга (23) в щуцера (5) и го завъртете по посока на часовниковата стрелка до упор.

За демонтиране завъртете шланга (23) до упор обратно на часовниковата стрелка и го извадете от щуцера.

Указание: Вследствие на триенето на праха в шланга и дюзите по време на работа се образува електростатичен заряд, който потребителят може да усети под формата на статичен разряд (в зависимост от условията в средата за работа и индивидуалната чувствителност).
Като цяло Bosch препоръчват антистатичен шланг на прахосмукачката (принадлежност) при смучене на фини прахове и сухи материали.

## Продухване (вж. фиг. F)

- Прахосмукачката има функция продухване. При продухване въздухът не трябва свободно да попада в помещението. Продухвайте само с чист шланг. Различните прахове могат да са опасни за здравето.

За монтиране на обдухващия маркуч (24) натиснете застопоряването (14) на капака за отработен въздух и отворете капака. Пъхнете обдухващия маркуч (24) върху щуцера за маркуч (25), докато двете копчета (26) не се фиксират звучно.

За демонтиране на обдухващия маркуч (24) натиснете двете копчета (26) навътре и изтеглете маркуча. Затворете капака за отработен въздух, така че застопоряването (14) да прищрака отново.