# Υγρή αναρρόφηση

- Μην αναρροφάτε με τον απορροφητήρα εύφλεκτα ή εκρηκτικά υγρά, για παράδειγμα βενζίνη, πετρέλαιο, αλκοόλη, διαλύτες. Μην αναρροφάτε καυτές, φλεγόμενες ή εκρηκτικές σκόνες. Μη λειτουργείτε τον απορροφητήρα σε επικινδύνους για έκρηξη χώρους. Οι σκόνες, οι αναθυμιάσεις ή τα υγρά μπορεί να αναφλεχθούν και να εκραγούν.

- Ο απορροφητήρας δεν επιτρέπεται να χρησιμοποιηθεί ως αντλία νερού. Ο απορροφητήρας προορίζεται για την αναρρόφηση αέρα και μείγματος νερού.

- Ο απορροφητήρας δεν επιτρέπεται να χρησιμοποιηθεί χωρίς φίλτρο.

Ο ημιαυτόματος καθαρισμός φίλτρου δεν επιτρέπεται να ενεργοποιηθεί κατά τη διάρκεια της υγρής αναρρόφησης.

## Πριν την υγρή αναρρόφηση

Ανοίξτε τα κλείστρα (13) και αφαιρέστε το επάνω μέρος του απορροφητήρα (12).

Αδειάστε το δοχείο (3) και απομακρύνετε τον σάκο φίλτρου κετσέ (20).

Καθαρίστε το φίλτρο (38) και τοποθετήστε το ξανά στον απορροφητήρα.

Βεβαιωθείτε, ότι ο πλωτήρας (37) είναι καθαρός. Σε περίπτωση μπλοκαρισμένου πλωτήρα δεν είναι δυνατή μια αυτόματη απενεργοποίηση του απορροφητήρα με γεμάτο δοχείο.

Τοποθετήστε το επάνω μέρος του απορροφητήρα (12) και κλείστε τα δύο κλείστρα (13), έτσι ώστε να ασφαλίσουν με τον χαρακτηριστικό ήχο.

## Κατά τη διάρκεια και μετά από κάθε υγρή αναρρόφηση

Ο απορροφητήρας είναι εξοπλισμένος με έναν πλωτήρα (37). Όταν επιτευχθεί το μέγιστο ύψος πλήρωσης, σταματά η αναρρόφηση. Αδειάστε μετά το δοχείο (3).

Σε περίπτωση που υπάρχει διαρροή υγρού από τον απορροφητήρα, επειδή το δοχείο δεν άδειασε έγκαιρα, απενεργοποιήστε αμέσως τον απορροφητήρα. Αφαιρέστε το επάνω μέρος του απορροφητήρα (12) και αφήστε όλα να εξαρτήματα να στεγνώσουν καλά.

Μετά το πέρας της εργασίας, για να αποφύγετε τη δημιουργία μούχλας, αφαιρέστε το πάνω μέρος του απορροφητήρα (12) και το φίλτρο (38) και αφήστε και τα δύο να στεγνώσουν καλά.