# Karbantartás és tisztítás

- Húzza ki a csatlakozó dugót a dugaszoló aljzatból, mielőtt a porszívón karbantartási munkákat végez, vagy meg akarja tisztítani a porszívót, ha beállításokat végez, tartozékokat cserél, vagy a porszívót elraktározza. Ez az elővigyázatossági intézkedés meggátolja a porszívó akaratlan üzembe helyezését.

- Tartsa mindig tisztán a porszívót és annak szellőzőnyílásait, hogy jól és biztonságosan dolgozhasson.

Ha a csatlakozó vezetéket ki kell cserélni, akkor a cserével csak a magát a Bosch céget, vagy egy Bosch elektromos kéziszerszám-műhely ügyfélszolgálatát szabad megbízni, nehogy a biztonságra veszélyes szituáció lépjen fel.

- A porszívó karbantartásához és tisztításához viseljen egy porvédő álarcot.

Időről időre tisztítsa meg egy nedves kendővel a porszívó házát.

- Ne tisztítsa a porszívót sűrített levegővel. A szűrő vagy más alkatrészek megsérülhetnek.

Legalább évente egyszer a gyártónak vagy egy szakembernek végre kell hajtani egy portechnikai ellenőrzést a porszívón (például a szűrő sérülését, a porszívó tömítettségét és a vezérlőberendezés működését is ellenőrizni kell).

##

- Tekintsen szennyezettnek minden olyan alkatrészt, amely veszélyes anyagokkal érintkezhetett.
- Porszívózza le, törölje át, illetve zárja le a porszívó külsejét alaposan, mielőtt eltávolítja az egészségre veszélyes anyagokat tartalmazó területről.
- A porszívót csak akkor tisztítsa, szedje szét és tartsa karban, ha ez önmaga vagy más személyek veszélyeztetése nélkül elvégezhető. A karbantartási és tisztítási munkák közben viseljen személyi védőfelszerelést. A munkát jól szellőző helyiségben végezze.
- Szétszerelés előtt először tisztítsa meg a porszívó külsejét.
- A porszívó minden olyan részét, amelyet nem lehet kielégítően tisztítani, vízhatlan zacskókban ártalmatlanítsa. Kérjük, tartsa be az ilyen hulladékok ártalmatlanítására vonatkozó előírásokat.
- A munka befejezése után tisztítsa meg a karbantartási területet.

##

Időről időre tisztítsa ki egy a kereskedelemben szokványosan kapható, nem dörzsölő hatású tisztítószerrel a porgyűjtő tartályt (3) és hagyja alaposan megszáradni.

##

A szívóteljesítmény függ a szűrő állapotától. Ezért rendszeresen tisztítsa meg a szűrőt (38).

Ha egy szűrő megrongálódott, azonnal cserélje ki.

- Indítsa el a félautomata szűrőtisztítást, majd kapcsolja ki a porszívót.
- Nyissa ki a lezárókapcsokat (13), és vegye le a porszívó felső részét (12).
- Hajtsa fel a szűrőtartó (35) fogantyúját (36) ➊, és húzza ki a szűrőtartót (35) ➋.
- Vegye ki a szűrőt (38) a szűrőtartóból (35) ➌.
- Ütögesse ki a szűrőt (38) egy megfelelő hulladékgyűjtő tartály felett. Ügyeljen arra, hogy a szűrő lamellái ne sérüljenek meg.
  Erős szennyeződés esetén a szűrő lamelláit vízzel és puha kefével tisztítsa meg. Ezután hagyja a szűrőt jól megszáradni.
- Ha a szűrő (38) megsérült, cserélje ki.
- Helyezze a tiszta és száraz szűrőt (38) a szűrőtartóba (35) ➍.
- Helyezze a szűrőtartót (35) a porszívó felső részébe ➎, és hajtsa le a szűrőtartó (35) fogantyúját (36) ➏, amíg az bereteszelődik.
- Ellenőrizze a szűrő (38) és a szűrőtartó (35) megfelelő és szoros illeszkedését.
- Helyezze fel újra a porszívó felső részét (12), és zárja le mindkét lezáró kapcsot (13), hogy azok hallhatóan bereteszeljenek.

##

- Ürítse ki és tisztítsa meg a (3) tartályt. A penészképződés megelőzésére gondoskodjon arról, hogy a szűrő (38) és a porszívó belső része száraz legyen.
- Helyezze a szívótömlőt (23) a hajlított fúvókával (28) a porszívó felső részéhez a tartókba (7).
- Helyezze az elszívótartozékokat a hozzájuk tartozó tartókba: az elszívóadaptert (27) és a szívócsöveket (29) a tartókba (17), a résszívó fejet (30) a tartóba (16), a padlószívó fejet (31) a tartóba (18).
- Tekerje a hálózati kábelt a résszívó fej tartójára (16).
- A porszívót csak a (8) fogantyúnál fogva emelje fel és szállítsa.
- Állítsa le a porszívót egy száraz helyiségben és biztosítsa be jogosulatlan használat ellen.
- A forgókerék (1) rögzítéséhez nyomja le a forgókerék-féket (2).