# Kuivaimurointi

- Varmista ennen kuivaimurointia, että suodatin, säiliö ja imutarvikkeet ovat kuivia. Pöly voi tarttua ja kertyä kosteisiin osiin.

Suosittelemme käyttämään pölypussia (20).

## Suora imurointi sähkötyökalulta (katso kuva J)

- Huoneessa on oltava riittävän tehokas ilmanvaihto, jos poistoilma johdetaan takaisin huoneeseen. Noudata vastaavia maakohtaisia määräyksiä.

Imuri on varustettu sähkötyökalulle tarkoitetulla pistorasialla (6). Tähän pistorasiaan voi liittää ulkoisen sähkötyökalun. Muista huomioida imuriin kytketyn sähkötyökalun suurin sallittu liitäntäteho.

Liitä sähkötyökalun purunpoistoputki ja imuletku (23) joko suoraan tai imuadapterin (27) kautta.

Imuadapterin käyttöön liittyvä huomautus: jos käytät sellaisia sähkötyökaluja, joiden ilmansyöttö imuletkuun on heikkoa, imuadapterin (27) lisäilma-aukko (34) pitää avata. Tämä parantaa imurin ja sähkötyökalun yhteistehoa. Käännä sitä varten lisäilma-aukon (34) päällä olevaa rengasta, kunnes aukko on mahdollisimman suuri.

Käynnistys-/pysäytysautomatiikan avulla voit kytkeä imurin automaattisesti päälle tai pois päältä sähkötyökalun kautta:

- Kytke käynnistys-/pysäytysautomatiikka päälle painamalla käyttötavan valitsin (4) asentoon 1+.
- Kun haluat käynnistää imurin, kytke siihen yhdistetty sähkötyökalu päälle. Imuri käynnistyy automaattisesti.

- Varmista sähkötyökalun päällekytkemisen jälkeen, että imuri on käynnistynyt.

- Kun haluat lopettaa imuroinnin, kytke sähkötyökalu pois päältä. Käynnistys-/pysäytysautomatiikka jatkaa toimintaansa muutaman sekunnin ajan imuletkussa jäljellä olevan pölyn poistamiseksi.
- Sammuta imuri painamalla käyttötavan valitsin (4) asentoon 0.

## Puoliautomaattinen suodatinpuhdistus

Suodatin tulee puhdistaa viimeistään silloin, kun imuteho ei ole enää riittävän voimakas.

Suodattimen puhdistusväli riippuu pölyn laadusta ja määrästä. Imuteho pysyy kauemmin maksimaalisena, kun suodatin puhdistetaan säännöllisin väliajoin.

Käynnistä imuri (käyttötavan valitsin (4) asentoon 1).

Sulje suulakkeen tai imuletkun aukko kämmenellä, jotta suodatin puhdistuu tehokkaasti.

Paina puoliautomaattisen suodatinpuhdistuksen painiketta (11) vähintään viisi kertaa peräkkäin. Suodatin puhdistetaan voimakkaalla ilmavirralla.