# Tørsugning

- Kontrollér, før du tørsuger, at filter, beholder og sugetilbehør er tørt. Støv kan sætte sig på fugtige dele og danne skorper.

Det anbefales at bruge en fleecefilterpose (20).

## Bortsugning af opstået støv fra kørende el-værktøj (se billede J)

- Der skal være et tilstrækkeligt luftskifte i rummet, hvis afgangsluften føres tilbage til rummet. Overhold de relevante nationale bestemmelser.

Støvsugeren har en integreret stikkontakt til el-værktøjer (6). Du kan slutte et eksternt el-værktøj til denne stikkontakt. Overhold den maksimalt tilladte tilslutningseffekt for det tilsluttede el-værktøj.

Forbind udsugningsstudserne til el-værktøjet og sugeslangen (23) enten direkte eller via udsugningsadapteren (27).

Henvisning ved brug af udsugningsadapteren: Når du arbejder med el-værktøj, hvis lufttilførsel i sugeslangen er lav, skal du åbne (34) udsugningsadapterens (27) åbning til falsk luft. Derved forbedres støvsugerens og el-værktøjets samlede ydelse. Dette gør du ved at dreje ringen over åbningen til falsk luft (34), indtil der opstår en maksimal åbning.

Med start-/stop-automatikken kan du tænde og slukke støvsugeren automatisk ved hjælp af el-værktøjet:

- For at tænde start-/stop-automatikken skal du trykke driftstype-valgknappen (4) til position 1+.
- For at tænde støvsugeren skal du tænde det tilsluttede el-værktøj. Støvsugeren starter automatisk.

- Kontrollér, at støvsugeren starter, når du tænder el-værktøjet.

- Du afslutter sugningen ved at slukke el-værktøjet. Start-/stop-automatikken har et efterløb på nogle sekunder for at bortsuge resterende støv fra sugeslangen.
- For at slukke støvsugeren skal du trykke driftstype-valgknappen (4) til position 0.

## Halvautomatisk filterrengøring

Du bør rengøre filteret, når sugeeffekten ikke længere er tilstrækkelig.

Filterrengøringens hyppighed afhænger af støvtype og støvmængde. Ved regelmæssig anvendelse bevares den maksimale ydelse i længere tid.

Tænd støvsugeren (driftstype-valgknap (4) til position 1).

For at opnå en optimal rengøringseffekt skal du lukke mundstykke- eller sugeslangeåbningen med håndfladen.

Tryk på knappen for halvautomatisk filterrengøring (11) mindst 5× efter hinanden. Filteret rengøres med en kraftig luftstrøm.