# Održavanje i čišćenje

- Izvucite utikač iz utičnice prije održavanja ili čišćenja usisavača, namještanja uređaja, zamjene pribora ili odlaganja usisavača. Ove mjere opreza sprječavaju nehotično pokretanje usisavača.

- Usisavač i otvore za hlađenje održavajte čistima kako bi se moglo dobro i sigurno raditi.

Ako je potrebna zamjena priključnog kabela, tada je treba provesti u Bosch servisu ili u ovlaštenom servisu za Bosch električne alate kako bi se izbjeglo ugrožavanje sigurnosti.

- Prilikom održavanja i čišćenja usisavača nosite masku za zaštitu od prašine.

Povremeno očistite kućište usisavača vlažnom krpom.

- Usisavač ne čistite komprimiranim zrakom. Filtar ili druge komponente mogle bi se oštetiti.

Najmanje jednom godišnje, proizvođač ili osposobljena osoba treba provesti tehničku provjeru usisavača na prašinu (npr. provjeriti oštećenje filtra, nepropusnost usisavača i besprijekornu funkciju kontrolnih uređaja).

##

- Sve dijelove koji su mogli doći u dodir s materijalima opasnim po zdravlje smatrajte onečišćenima.
- Temeljito usišite, obrišite ili zabrtvite vanjski dio usisavača prije nego što ga uklonite iz područja s materijalima opasnim po zdravlje.
- Očistite, demontirajte i održavajte usisavač samo ako ne postoji opasnost za vas i druge osobe. Tijekom održavanja i čišćenja nosite osobnu zaštitnu opremu. Izvodite radove u dobro provjetrenoj prostoriji.
- Najprije očistite vanjski dio usisavača prije demontaže.
- Zbrinite sve dijelove usisavača koji se ne mogu zadovoljavajuće očistiti u nepropusnim vrećicama. Pritom se pridržavajte važećih propisa za zbrinjavanje takvog otpada.
- Po završetku radova očistite područje održavanja.

##

Povremeno spremnik (3) obrišite uobičajenim, neabrazivnim sredstvom za čišćenje i zatim ga ostavite da se dobro osuši.

##

Usisna snaga ovisi o stanju filtra. Stoga redovito očistite filtar (38).

Odmah zamijenite oštećeni filtar.

- Aktivirajte poluautomatsko čišćenje filtra i zatim isključite usisavač.
- Otvorite zatvarače (13) i skinite gornji dio usisavača (12).
- Otvorite ručku (36) držača filtra (35) ➊ i izvucite držač filtra (35) ➋.
- Izvadite filtar (38) iz držača filtra (35) ➌.
- Protresite filtar (38) iznad prikladne kante za smeće. Pazite da se lamele filtra ne oštete.
  U slučaju jakog zaprljanja, lamele filtra očistite vodom i mekom četkom. Potom ostavite filtar da se dobro osuši.
- Ako je filtar (38) oštećen, zamijenite ga.
- Stavite čist i suh filtar (38) u držač filtra (35) ➍.
- Stavite držač filtra (35) u gornji dio usisavača ➎ i zatvorite ručku (36) držača filtra (35) ➏, dok se ne uglavi.
- Provjerite ispravan i čvrst dosjed filtra (38) i držača filtra (35).
- Ponovno stavite gornji dio usisavača (12) i zatvorite oba zatvarača (13) tako da se čujno uglave.

##

- Ispraznite i očistite spremnik (3). Da biste spriječili nastanak plijesni, osigurajte da su filtar (38) i unutrašnjost usisavača suhi.
- Omotajte usisno crijevo (23) sa savijenom sapnicom (28) oko gornjeg dijela usisavača u držače (7).
- Utaknite pribor za usisavanje u za to predviđene držače: usisni adapter (27) i usisne cijevi (29) u držače (17), sapnicu za fuge (30) u držač (16), sapnicu za podove (31) u držač (18).
- Mrežni kabel omotajte oko držača (16) sapnice za fuge.
- Usisavač nosite držeći za ručku za prenošenje (8).
- Usisavač odložite u suhu prostoriju i zaštitite ga od neovlaštene uporabe.
- Za fiksiranje upravljačkog kotača (1), pritisnite kočnicu upravljačkog kotača (2) nadolje.