# Vedligeholdelse og ‌rengøring

- Træk stikket ud af stikkontakten, før du vedligeholder eller rengør støvsugeren, foretager indstillinger, skifter tilbehørsdele, eller stiller støvsugeren til opbevaring. Disse sikkerhedsforanstaltninger forhindrer utilsigtet start af støvsugeren.

- Støvsugeren og ventilationsåbningerne skal altid holdes rene for at sikre et godt og sikkert arbejde.

Hvis det er nødvendigt at erstatte tilslutningsledningen, skal dette arbejde udføres af Bosch eller på et autoriseret serviceværksted for Bosch el‑værktøj for at undgå farer.

- Bær altid støvmaske i forbindelse med vedligeholdelse og rengøring af støvsugeren.

Rengør støvsugerkabinettet en gang imellem med en fugtig klud.

- Rengør ikke støvsugeren med trykluft. Filteret eller andre komponenter kan blive beskadiget.

Producenten eller en instrueret person skal foretage en støvkontrol af støvsugeren mindst én gang om året (f.eks. kontrollere filtre for skader, støvsugeren for lækager og kontrolanordninger for korrekt funktion).

##

- Betragt alle dele, der kan have været i kontakt med de sundhedsskadelige stoffer, som forurenede.
- Sug, tør eller vask det udvendige af støvsugeren grundigt af, før du fjerner den fra området med sundhedsskadelige stoffer.
- Rengør, afmonter og vedligehold kun støvsugeren, hvis det kan gøres uden fare for dig selv eller andre. Brug personlige værnemidler under vedligeholdelsen og rengøringen. Sørg for god ventilation, når du udfører arbejdet.
- Rengør først støvsugeren udvendigt, før du adskiller den.
- Kom alle de dele af støvsugeren, som ikke kan rengøres på en tilfredsstillende måde, i tætsluttende poser, og bortskaf dem. Overhold i den forbindelse de gældende bestemmelser for bortskaffelse af den pågældende affaldstype.
- Rengør vedligeholdelsesområdet efter afslutning af arbejdet.

##

Rengør af og til beholderen (3) indvendigt med et almindeligt, ikke skurende rengøringsmiddel, og lad den tørre.

##

Sugeeffekten afhænger af filterets tilstand. Rengør derfor filteret (38) regelmæssigt.

Udskift straks et beskadiget filter.

- Udløs den halvautomatiske filterrengøring, og sluk derefter støvsugeren.
- Åbn låsene (13), og tag støvsugeroverdelen (12) af.
- Klap grebet (36) på filterholderen (35) op ➊, og træk filterholderen (35) ud ➋.
- Tag filteret (38) ud af filterholderen (35) ➌.
- Bank hovedfilteret (38) ud mod en egnet affaldsbeholder. Pas på, at lamellerne i filteret ikke bliver ødelagt.
  Ved kraftig tilsmudsning skal du børste filterets lameller med vand og en blød børste. Lad derefter filteret tørre godt.
- Hvis filteret (38) er beskadiget, skal du udskifte det.
- Sæt det rene og tørre filter (38) ind i filterholderen (35) ➍.
- Sæt filterholderen (35) ind i støvsugeroverdelen ➎, og klap grebet (36) på filterholderen (35) i ➏, indtil det går i indgreb.
- Kontrollér, at filteret (38) og filterholderen (35) sidder fast og korrekt.
- Sæt støvsugeroverdelen (12) på igen, og luk de to låse (13), så de går hørbart i indgreb.

##

- Tøm og rengør beholderen (3). For at undgå skimmeldannelse skal du sikre, at filteret (38) og den indvendige del af støvsugeren er helt tørre.
- Læg sugeslangen (23) med det krumme mundstykke (28) omkring støvsugeroverdelen og ind i holderne (7).
- Sæt sugetilbehøret i de dertil beregnede holdere: udsugningsadapter (27) og sugerør (29) i holderne (17), fugemundstykke (30) i holderen (16) og gulvmundstykke (31) i holderen (18).
- Vikl netledningen omkring fugemundstykkets holder (16).
- Bær kun støvsugeren i bæregrebet (8).
- Stil støvsugeren i et tørt rum, og sørg for, at den ikke kan benyttes af uvedkommende.
- For at låse styrehjulet (1) skal du træde styrehjulsbremsen (2) ned.