# Sausų dulkių siurbimas

- Prieš pradėdami dirbti sausuoju būdu įsitikinkite, kad filtras, konteineris ir siurbimo papildoma įranga yra sausi. Prie drėgnų dalių gali priliptų dulkių ir formuotis kietos apnašos.

Rekomenduojama naudoti neaustinės medžiagos filtruojamąjį maišelį (20).

## Kylančių dulkių nusiurbimas nuo veikiančių elektrinių įrankių (žr. J pav.)

- Jei panaudotas oras išleidžiamas atgal į patalpą, tai turi būti pakankama patalpos ventiliacijos norma. Laikykitės atitinkamų nacionalinių direktyvų.

Dulkių siurblyje yra integruotas kištukinis lizdas elektriniams įrankiams (6). Prie šio kištukinio lizdo galite prijungti išorinį elektrinį įrankį. Neviršykite prijungto elektrinio įrankio maksimalios leidžiamosios prijungimo galios.

Elektrinio įrankio nusiurbimo atvamzdį ir siurbimo žarną (23) sujunkite arba tiesiogiai, arba naudodami nusiurbimo adapterį (27).

Nuoroda naudojant nusiurbimo adapterį: dirbant su elektriniais įrankiais, kurių oro tiekimas į siurbimo žarną yra mažas, reikia atidaryti nusiurbimo adapterio (27) papildomą oro angą (34). Tokiu būdu pagerinama siurblio ir elektrinio įrankio bendra galia. Tuo tikslu sukite žiedą, dengiantį papildomą oro angą (34), kol anga pasidarys maksimali.

Automatiniu siurblio įjungimo ir išjungimo įtaisu galite automatiškai įjungti ir išjungti siurblį su elektriniu įrankiu:

- Norėdami įjungti automatinį siurblio įjungimo ir išjungimo įtaisą, paspauskite veikimo režimų perjungiklį (4) į padėtį 1+.
- Norėdami įjungti siurblį, įjunkite prijungtą elektrinį įrankį. Siurblys įsijungia automatiškai.

- Įjungę elektrinį įrankį įsitikinkite, kad buvo įjungtas ir siurblys.

- Norėdami baigti siurbimą, elektrinį įrankį išjunkite. Automatinis siurblio įjungimo ir išjungimo įtaisas veikia dar kelias sekundes, kad iš siurbimo žarnos būtų išsiurbtos likusios dulkės.
- Norėdami siurblį išjungti, paspauskite veikimo režimų perjungiklį (4) į padėtį 0.

## Pusiau automatinė filtro valymo sistema

Ne vėliau nei pasiekus momentą, kai nebepakanka siurbimo galios, reikia išvalyti filtrą.

Filtro valymo dažnumas priklauso nuo dulkių rūšies ir kiekio. Reguliariai atliekant šią funkciją išlaikomas maksimalus našumas.

Įjunkite siurblį (veikimo režimų perjungiklį (4) nustatykite į padėtį 1).

Kad pasiektumėte optimalų valymo efektą, uždenkite plaštaka antgalio ar siurbimo žarnos angą.

Ne mažiau kaip 5 kartus iš eilės paspauskite pusiau automatinį filtro valymo mygtuką (11). Filtras yra valomas stipria oro srove.